Document ID: 31986R1202

*****
ΚΑΝΟΝΙΣΜΟΣ (ΕΟΚ) αριθ. 1202/86 ΤΗΣ ΕΠΙΤΡΟΠΗΣ
της 23ης Απριλίου 1986
σχετικά με την κατάσταση εμπορεύματος στη διάκριση 84.52 Β του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου, (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του κοινού δασμολογίου, πρέπει να διευκρινιστεί η κατάταξη μιας γραφομηχανής που φέρει διάταξη υπολογισμού που επιτρέπει την πραγματοποίηση των τεσσάρων βασικών αριθμητικών πράξεων, και που είναι εφοδιασμένη με μια μνήμη που επιτρέπει την αποθήκευση των κειμένων, καθώς και με μια διασύνδεση που επιτρέπει τη σύνδεσή της με μια αυτόνομη μηχανή επεξεργασίας πληροφοριών·
ότι το κοινό δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1069/86 (4), κατατάσσει στην κλάση 84.51, μεταξύ άλλων, τις γραφομηχανές που δεν φέρουν διάταξη άθροισης, στην κλάση 84.52, μεταξύ άλλων, τις γραφομηχανές που ονομάζονται λογιστικές, αριθμητικά ταμεία, μηχανές αποτύπωσης ταχυδρομικών τελών σε φάκελα αλληλογραφίας, μηχανές έκδοσης εισιτηρίων και παρόμοιες, που περιλαμβάνουν διάταξη άθροισης, στην κλάση 84.53, μεταξύ άλλων, τις αυτόματες μηχανές επεξεργασίας πληροφοριών και τις μονάδες αυτών, και στην κλάση 84.54 τις άλλες μηχανές και συσκευές γραφείων·
ότι αυτή η μηχανή περιλαμβάνει μια διάταξη άθροισης και, ως εκ τούτου, εξαιρείται από τη κλάση 84.51·
ότι αυτή η μηχανή, αν και είναι εφοδιασμένη με μια διασύνδεση που επιτρέπει τη σύνδεση με μια αυτόματη μηχανή επεξεργασίας πληροφοριών, δεν μπορεί να θεωρηθεί σαν μια μονάδα σύμφωνα με την έννοια της σημείωσης 3Β του κεφαλαίου 84 γιατί μπορεί να λειτουργεί κατά τρόπο ανεξάρτητο και ότι, ως εκ τούτου, η κλάση 84.53 δεν μπορεί να ληφθεί υπόψη·
ότι η κλάση 84.52 περιλαμβάνει γραφομηχανές που φέρουν, εκτός των άλλων, και μια διάταξη άθροισης· ότι η εν λόγω μηχανή, αν και είναι εφοδιασμένη με μια διασύνδεση, παρουσιάζει τα ανωτέρω βασικά χαρακτηριστικά· ότι δεν υπάρχει δυνατότητα, ως εκ του γεγονότος αυτού, να εξεταστεί η κλάση 84.54·
ότι η εν λόγω μηχανή πρέπει, ως εκ τούτου, να καταταγεί στην κλάση 84.52, διάκριση 84.52 Β·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι γραφομηχανές, οι οποίες φέρουν διάταξη υπολογισμού που επιτρέπει την πραγματοποίηση των τεσσάρων βασικών αριθμητικών πράξεων και οι οποίες είναι εφοδιασμένες με μνήμη που μπορεί να αποθηκεύει τα κείμενα, καθώς και με μια διασύνδεση που επιτρέπει τη σύνδεσή της με μια αυτόματη μηχανή επεξεργασίας πληροφοριών, υπάγονται στη διάκριση:
84.52 Υπολογιστικές μηχανές. Γραφομηχανές που ονομάζονται « λογιστικές», αριθμητικά ταμεία, μηχανές αποτύπωσης ταχυδρομικών τελών σε φάκελα αλληλογραφίας, έκδοσης εισιτηρίων και παρόμοιες που περιλαμβάνουν διάταξη άθροισης:
Β. Άλλες.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 1986.

Labels: 3
1